35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie v rozprave

151. Vážený pán podpredseda Národnej rady, vážený pán generál generál Širó Išii, kolegyne, kolegovia, trošku z takého opačného súdka sa chcem pozreť na tento segregačný apartheidový zákon, ktorý sa tu už druhý deň za masívneho protestu občanov Slovenskej republiky prerokováva. Dočasné podmieňovanie vstupu do rôznych priestorov, chcem sa spýtať z tohto miesta, že vláda chce toto bremeno úplne evidentne bremeno kontroly ľudí, že kto bude vstupovať do týchto rôzne označených priestorov, ktoré budú určené nejakou vyhláškou, chce hodiť na prevádzkovateľov týchto priestorov, to znamená na majiteľov reštaurácií, fitnes centier, ja neviem, kín a tak ďalej a tak ďalej. A kontrolami týchto podnikateľských alebo iných subjektov chce vynútiť, aby proste oni v dostatočnej miere kontrolovali tých svojich zákazníkov. A dragonickými pokutami, drakonickými pokutami chce naštartovať ten proces, aby tí podnikatelia a prevádzkovatelia sami sa rozhodli, že nebudú púšťať do svojich zariadení ľudí neočkovaných, ľudí, ktorí sa nepreukážu testom a nepreukážu sa tým dokumentom o tom, že prekonali COVID. Takže vláda úplne alibisticky povie, však my čo už, to, to zariadenie vás nechce pustiť, lebo keď vás bude chcieť pustiť, tak dostane masívnu pokutu alebo veľkú pokutu, a keď ju dostane trikrát, päťkrát, tak si to každý ten podnikateľ rozmyslí. V tomto je tá alebo aj jedna z ďalších zákerností tejto myšlienky tohto zákona a v tomto je aj obrovská nebezpečnosť tohto zákona, ktorý nielenže rozdelí, ako to tu bolo už ixkrát spomenuté, občanov na dve veľké skupiny a jednej zoberie veľkú časť svojich práv a to je najmä teda právo slobodne žiť vo svojom vlastnom štáte. Ale na základe tohto zákona a tohto pravidla a tejto praxe, ktorá nevyhnutne nastane, dôjde k rozoštvávaniu, rozoštvávaniu populácie, rozoštvávaniu obyvateľov medzi sebou, pretože či sa vám to, vážená koalícia, páči, alebo nepáči, jednoducho tí očkovaní, tí zodpovední, ako to vy nazývate, tí testovaní, ktorí možno budú ochotní alebo budú vládať si platiť tie testy, a tí, ktorí budú mať ochotu sa preukazovať tými zdravotníckymi papiermi, že prekonali COVID, tak tí oproti tým ostatným budú privilegovaní. A takto aj tri dni alebo možno týždeň podávajú médiá, že sa rokuje o zákone, ktorý má priniesť privilégia, výhody pre túto skupinu ľudí. Lenže ono je to v podstate jedno, či niekomu dávate výhody navyše a druhých necháte tak alebo či tým druhým niečo beriete a tých prvých necháte tak, lebo výsledok je ten istý. Vznikne medzi týmito ľuďmi rozdiel a to je základ každej sociálnej teórie, čím väčší je rozdiel medzi veľkými skupinami obyvateľstva, tým väčšie je sociálne napätie. Ak vám ide o to, aby ste vyvolali skutočne veľké sociálne napätie, tak na to idete tým najlepším možným spôsobom. Ale ja vás chcem z tohto miesta varovať, že kým včera ste tu kňučali mnohí a fňukali, že akí násilní demonštranti, keď hodili vajce na parlament, keď tam nie ich vinou, ale vinou opatrení policajných bola postriekaná slzákom policajtka, ktorej potom prišlo zle, že akí boli títo demonštranti radikálni a násilní, tak verte mi, že to je nič oproti tomu, čo bude Slovensko zažívať, keď tí ľudia budú v sebe vnútorne cítiť ten pocit vzájomnej diskriminácie, ten pocit toho, že horší vojak ide na misiu, kde si zarobí, a lepší vojak len za to, že odmietne do seba vpichnúť očkovaciu látku, o ktorej mu nikto nič negarantuje, na misiu ísť nebude môcť, že ako sme to videli aj v tom liste, ktorý čítala poslankyňa Hajšelová včera, alebo dnes to bolo. V ZVJS príslušník vzorný, príslušník, ktorý by si zaslúžil povýšenie a odmeny, nebude povýšený a nedostane odmeny len preto, lebo si odmietne dať vakcínu, a, naopak, možno príslušník, ktorý sa do zboru dostane po protekcii, ktorý tam je len krátko, ktorý nemá nejaké výnimočné výsledky, a to je jedno, v ktorom ozbrojenom zbore, alebo či ide o požiarnikov, bude povýšený, bude viac odmenený len preto, že sa proste nechá očkovať. A čo si myslíte, čo týmto spôsobíte, čo týmto svojím prístupom spôsobíte? Spôsobíte totálne sociálne napätie, ale nielen globálne medzi očkovanými a neočkovanými, ale aj na pracoviskách, na posádkach, v policajných hliadkach, proste všade, kde bude dochádzať k tomu, že tí ľudia budú vidieť, že niekto je zvýhodňovaný zo štátu len preto, že sa zlomil alebo že sa možno z vlastného presvedčenia nechal očkovať. A potom, potom, vážená koalícia, potom nehovorte, že tí ľudia sú nahnevaní, že sú agresívni, že vyjadrujú svoju frustráciu, zúfalosť, lebo opozícia ich hecuje. Vôbec nie. Nikto z opozície nepotrebuje ľudí hecovať. Oni sami majú rozum a vidia, čo tu na nich chystáte. Starší policajti, ktorí majú dačo odrobené, ktorí majú funkcie, ktorí majú už nárok na pekné výsluhové dôchodky, vravia, akonáhle to príde, akonáhle mi prvýkrát niekto povie, že sa musím očkovať, hneď dávam žiadosť o civil. Jediné rozumné správanie človeka, ktorý sa nechce stať otrokom tohto systému, ktorý práve teraz vymýšľate a pokúšate sa implementovať! Sami viete, že či sa vám to už nakoniec zosype alebo nezosype na hlavu, ale problémy, ktoré spôsobíte, budú obrovské. Problémy, ktoré spôsobíte, budú obrovské. Počúvame tu, že áno, vakcína, už zrazu sa to začalo priznávať, vakcína je problémová, s vakcínou sú spojené aj riziká, ale tie pozitívne účinky, hovoríte, prevyšujú tie riziká. Tak sa potom pozrite na tie negatívne účinky a na tie riziká v oblastiach týchto sociálnych vzťahov, ktoré vy týmto zákonom vyvoláte. Boli tu, boli tu vystúpenia mnohých členov opozície omnoho umiernenejších odo mňa, ktorí sami vám povedali, že keby ste s týmto zákonom neprišli, mnohí ľudia by sa zaočkovať ešte dobrovoľne dali. Ale že tým, že ich takto tlačíte na pílu, takto im tlačíte hlavu pod gilotínu, tak tým sa títo ľudia úplne prirodzene bránia a ja im v tom fandím a ja im v tom tlieskam a ja ich v tom všemožne podporujem, pretože vy potrebujete vidieť veľmi jasne a veľmi silno odpor od ľudí. Vy potrebujete vidieť, že národ s vami nesúhlasí, že sa mu protivíte, že vás nenávidia. A čo si myslíte, keď sa budú dvaja v hliadke niekde rozprávať medzi sebou, ty si očkovaný, ty nie si, teba povýšili, mňa nie, čo z toho vznikne? Vznikne z toho ešte väčšia nenávisť voči nám. Voči vám. A vy si ju potrebujte asi, tak jako teraz ten národ trpí, ako národ trpí a musí si vyžrať to, čo si zvolil, tak vy si potom budete musieť do dna ochutnať to, čo ľuďom namiešate, to, čo ľuďom namiešate. A verte mi, verte mi, zoznam poslancov, ktorí budú hlasovať za túto oblad... obludnosť, národu neunikne. Zoznam poslancov, ktorí budú za túto obludnosť hlasovať, národu neunikne. Čo ďalej, pán Benčík? Ďalej to, že by ste sa mali spamätať, že by ste sa mali spamätať aj vy osobne, a nezabávať sa na tom, že tlačíte ľudí do krízových rozhodnutí, že tlačíte ľudí do toho, aby robili niečo, čo nechcú (ruch v sále a zaznievanie gongu), s čím úplne vnútorne nesúhlasia, a ešte sa na tom smejete ako maximálny cynik, ako maximálny cynik! Niekedy je lepšie mlčať, lepšie mlčať. Priatelia, vždy je čas, vždy je čas si vstúpiť do svedomia a uvedomiť si, že ak chcete ľudí očkovať, tak ich očkujte, ale takáto násilná cesta skutočne nie je tá správna, skutočne nie je tá správna. A na záver si dovoľujem vyzvať predsedu Borisa Kollára, tak ako som to sľúbil ľuďom vonku, aby išiel medzi ľudí, lebo ho tam chcú vidieť naživo. (Zaznievanie gongu.)